મુંબઈ પાસે હવે હરાજી માટે બે રાઇટ ટુ મેચ અને કુલ ૪૭ કરોડની રકમ છે. જોકે આ રકમ હજુ પણ ઓછી થઈ જાત, પરંતુ ટીમનાં હિતને જોતાં રોહિત શર્માએ પોતાની કિંમત ઓછી કરી નાખી. એક અહેવાલ અનુસાર રોહિતે નક્કી કરેલી કિંમતથી વધુ નાણાં લેવામાં કોઈ રુચિ દાખવી નહીં. ટીમ મેનેજમેન્ટના જણાવ્યા અનુસાર રોહિત ફક્ત મેદાનમાં જ નહીં, મેદાનની બહાર પણ લીડર સાબિત થયો છે. તે ટીમના સંતુલન માટે નંબર ત્રણ કે તેનાથી પણ નીચેના ક્રમે બેટિંગ કરવા તૈયાર રહે છે અને હવે તેણે ટીમની પ્રાથમિકતાને ટોચ પર રાખી છે.